CELEX: C2007/069/20
Language: el
Date: 2007-03-24 00:00:00
Title: Υπόθεση C-42/07: Αίτηση για την έκδοση προδικαστικής αποφάσεως που υπέβαλε το Tribunal de Pequena Instância Criminal do Porto (Πορτογαλία) στις 2 Φεβρουαρίου 2007 — Liga Portuguesa de Futebol Profissional (CA/LPFP) και Baw International Ltd κατά Departamento de Jogos da Santa Casa da Misericórdia de Lisboa

24.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/9
            
         Αίτηση για την έκδοση προδικαστικής αποφάσεως που υπέβαλε το Tribunal de Pequena Instância Criminal do Porto (Πορτογαλία) στις 2 Φεβρουαρίου 2007 — Liga Portuguesa de Futebol Profissional (CA/LPFP) και Baw International Ltd κατά Departamento de Jogos da Santa Casa da Misericórdia de Lisboa
   (Υπόθεση C-42/07)
   (2007/C 69/20)
   Γλώσσα διαδικασίας: η πορτογαλική
   Αιτούν δικαστήριο
   Tribunal de Pequena Instância Criminal do Porto
   Διάδικοι της κύριας δίκης
   
      Προσφεύγουσες: Liga Portuguesa de Futebol Profissional (CA/LPFP) και Baw International Ltd
   
      Καθού: Departamento de Jogos da Santa Casa da Misericórdia de Lisboa
   Προδικαστικό ερώτημα
   
               1)
            
            
               Το καθεστώς αποκλειστικότητας που έχει παραχωρηθεί στην Santa Casa [da Misericórdia de Lisboa], όταν εφαρμόζεται έναντι της Baw [International Limited], ήτοι επιχείρησης παροχής υπηρεσιών εγκατεστημένης σε άλλο κράτος μέλος, όπου παρέχει νομίμως ανάλογες υπηρεσίες, χωρίς να διαθέτει υλική εγκατάσταση στην Πορτογαλία, συνιστά εμπόδιο στην ελεύθερη παροχή υπηρεσιών, κατά παραβίαση των αρχών της ελεύθερης παροχής υπηρεσιών, της ελευθερίας εγκατάστασης και της ελευθερίας πληρωμών, που καθιερώνονται στα άρθρα 49, 43 και 56, αντιστοίχως, της Συνθήκης ΕΚ;
            
         
               2)
            
            
               Το κοινοτικό δίκαιο και ειδικότερα οι προαναφερόμενες αρχές εναντιώνονται σε ένα εθνικό καθεστώς όπως το αμφισβητούμενο στην κύρια δίκη, το οποίο αφενός μεν καθιερώνει αποκλειστικότητα υπέρ ενός και μοναδικού φορέα, προς εκμετάλλευση λαχείων και στοιχημάτων, αφετέρου δε εκτείνει την ισχύ της αποκλειστικότητας «σε ολόκληρη την εθνική επικράτεια, περιλαμβανομένου και (…) του Internet»;